Az en bloc kivágás (másnéven capsuletomy) azt jelenti, hogy az implantátumot körülvevő tokot teljes egészében eltávolítják az implantátummal együtt. Az en bloc francia kifejezés, jelentése „egészében”.
En bloc capsuletomy-ra akkor van szükség, amennyiben a szilikon mellimplantátum kiszakadt vagy megrepedt. Az en bloc eljárásnak köszönhetően a mellimplantátum körüli tokot és az implantátumot egyben távolítják el, így megakadályozzák a szétrepedt vagy kiszakadt mellimplantátumból szivárgó vagy folyó szilikon szétterjedését, így csökkenti tudják a további gyulladásokat.
Az implantátumok eltávolítása nem új technika, minden plasztikai sebész rezidens elvégzi ezt a műtétet a kötelező képzés részeként, de az utóbbi időben megnőtt az igény rá, mivel a nők egyre jobban aggódnak az implantátumok lehetséges egészségügyi hatásai miatt. Az eljárást támogatók szerint ez a beavatkozás a szilikonimplantátumok kivételi technikájának legjobbja. A legtöbb sebész az en bloc technikát részesíti előnyben, azonban mivel ez a technika nagyobb bemetszést igényel, vannak olyan körülmények, amelyek esetén nehéz (és potenciálisan veszélyes is) végrehajtani.
Nem lehet alkalmazni az en bloc technikát, ha a tok túl vékony és törékeny ahhoz, hogy egy darabban el lehessen távolítani. Ha a meglévő mellimplantátumot az izom alá helyezték be (ami elég gyakori), nem lehet, vagy csak nagyon nehezen távolítható el egyben a tok és az implantátum. Abban az esetben sem lehet alkalmazni az en bloc implantátum kivételt, ha a bordák és a tüdő közötti tér nagyon keskeny.
Tehát, ha a sebész úgy érzi, hogy kisebb bemetszéssel nem tudja a tokot teljesen körbevágni, vagy nem tudja egyben eltávolítani az implantátumot és a tokot, akkor az implantátum kivétel során először eltávolítja az implantátumot, majd később a tokot. Ezt a műtéti technikát teljes vagy pontos capsuletomy-nak nevezik, amely szintén minimalizálja a szilikongél kiömlését.
Bizonyos esetekben, hasonlóan az 1. szintű kapszuláris kontraktúrához, amikor a tokok a nedves papírzsebkendőhöz hasonlóak, en bloc nem végezhető el (ha egyáltalán lehetséges) jelentős mennyiségű normál izom eltávolítása nélkül. Ezekben az esetekben az implantátum kivétele során a tok lehető legnagyobb részét eltávolítják az implantátummal együtt, majd a maradék tokot is eltávolításra kerül.